สศค.คาด GDP ปีนี้โตได้ 3% รับมาตรการใหม่กระตุ้นศก.แม้ท่องเที่ยว-ส่งออกไม่ดี
สศค.คาด GDP ปีนี้โตได้ 3% รับมาตรการใหม่กระตุ้นศก.แม้ท่องเที่ยว-ส่งออกไม่ดี
28 ส.ค. 2558

สำนักงานเศรษฐกิจการคลัง(สศค.) เปิดเผยว่า สศค.คาดเศรษฐกิจไทยในปีนี้จะเติบโตได้ถึง 3% หากการดำเนินมาตรการกระตุ้นเศรษฐกิจระลอกใหม่ทำได้สำเร็จตามแผนงาน แม้จะคาดว่าการส่งออกทั้งปีนี้ยังคงติดลบราว 4% เนื่องจากช่วง 7 เดือนแรกติดลบไปแล้ว 4.7%
ส่วนการท่องเที่ยวจะได้รับผลกระทบจากเหตุการณ์ระเบิดแยกราชประสงค์ที่ประเมินว่าจำนวนนักท่องเที่ยวต่างชาติจะหายไปราว 1 แสนคนในช่วง 1 เดือนหลังเหตุการณ์ดังกล่าว และหลังจากนั้น 2-3 เดือนอาจหายไปราว 2-3 แสนคน ซึ่งจะส่งผลกระทบต่ออัตราการขยายตัวทางเศรษฐกิจ(GDP) ราว 0.05%